Case ID: 1087345
Sentence 61: Belə olan halda birinci instansiya məhkəməsi hesab etmişdir ki, baş vermiş sığorta hadisəsi nəticəsində 100.000 manat məbləğində sığortalanmış obyektə 185791,0 manat ziyan dəydiyindən, sığorta ödənişi sığorta məbləği həddində azadolma məbləği çıxılmaqla 99.000 manat həcmində həyata keçirilməlidir.Bundan əlavə, cavabdehin nümayəndəsi “Əmlakın yanğın və digər əlavə risklərdən sığortası” Şəhadətnaməsinə əsasən “xxxx” MMC-yə məxsus daşınar əmlakların 225.000 manat məbləğində “xxxx” ASC-də yanğın hadisəsindən və digər əlavə risklərdən sığorta edildiyini, bu zaman qismən sığorta şərtinin sığorta şəhadətnaməsində nəzərdə tutulduğunu, sığortalının qismən sığorta şərti ilə razı olduğunu, sığortalanmış əmlakın hadisə baş verdiyi zamandakı dəyərinin 2.363.060 manat məbləğində olduğunu, yəni sığorta məbləğinin sığorta dəyərindən az olduğunu, qismən sığorta şərti tətbiq edilməklə sığorta ödənişinin 41.000 manat həcmində həyata keçirilməli olduğunu qeyd etmişdir.